Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14435

14. A G-15. táblázat szolgáltatási szint céljainak az MLS / RNAV üzemeltetésekre való alkalmazása 14.1 Az alábbiakban tárgyalt MLS / RNAV eljárásokat a G-15. táblázatban meghatározott integritási és szolgáltatási cél folyamatossági követelményeket kielégítő földi berendezésekkel lehet lefolytatni. Ezeknek az üzemeltetéseknek a többségét csak a 2. szintű célokat kielégítő MLS földi berendezésekkel lehet végrehajtani. Az eljárások további többségénél nem szükséges a pozitív útirányvezetés a félbeszakított megközelítés / megszakított megközelítés folyamán. Ahol az eljárási eszközök nem tudják biztosítani a szükséges akadálymentességet egy útirány-vezetés-nélküli félbeszakított megközelítés / megszakított megközelítés folyamán, ott a másodlagos útirány-vezetés valamilyen formájára lesz szükség. A másodlagos útirány-vezetési rendszer pontossági követelményét az ‘akadály-gazdagsági’ környezet természete fogja meghatározni. 14.1.1 Azoknál a ritka eseteknél, ahol az MLS / RNAV eljárás egy akadály-gazdag környezetben van, a számított akadályok általi veszélyeztetettségi idő (OET) szükségessé teheti az olyan magasszintű berendezés típusok alkalmazását, mint amilyenek a leszálláshoz szükségesek. 14.1.2 A kritikus szakaszok meghatározása 14.1.2.1 A következő szakkifejezések használatosak az MLS / RNAV eljárás kritikus szakasza hosszának meghatározásához: Obstacle rich environment. Akadály-gazdag környezet. Az a környezet, ahol nem lehetséges az útirány-vezetés nélküli félbeszakított megközelítési / megszakított megközelítési eljárásnak az eljárási eszközökkel történő megszerkesztése. Másodlagos útirány-vezetésre lesz szükség a szektor minimális magasságra való emelkedés végrehajtásához. Critical segment. Kritikus szakasz. Egy olyan szakasz, amelyen egy útirány-vezetés nélküli félbeszakított megközelítés / megszakított megközelítés a légijárművet egy akadály általi veszélyeztetésnek teszi ki. Obstacle exposure time (OET). Akadály általi veszélyeztetettségi idő (OET). Az az időtartam, ami egy MLS / RNAV eljárás kritikus szakaszában történő repüléséhez szükséges. Ez az idő a nemrepülőgépes útirány-vezetési berendezés szükséges szolgáltatási szintjének meghatározásához használatos. 14.1.2.2 Az akadályok általi veszélyeztetettségi idő /OET/ meghatározása céljából a következő eljárást lehet követni (lásd a G-34. számú ábrát):

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes